b'\n_START_ARTICLE_\nHangul\n_START_PARAGRAPH_\nAng Hangul (sa Timog Korea) o Chosongul (sa Hilagang Korea) ay ang alpabetong kasalukuyang ginagamit sa pagsulat ng Koreano. Maihahambing ito sa hanja, ang paraan ng pagsulat ng Koreano gamit ng mga logograpo ng Tsino. Inilikha ang alpabeto sa gitnang bahagi ng ika-15 siglo at sa kasalukuyan, ito ang opisyal na alpabetong ginagamit sa Hilaga at Timog Korea, at ko-opisyal ito sa Nagsasariling Prepekturang Koreano ng Yanbian sa Republikang Bayan ng Tsina.\n_START_SECTION_\nMga titik\n_START_PARAGRAPH_\nAng mga titik ng Hangul ay tinatawag na jamo (\xec\x9e\x90\xeb\xaa\xa8). May 19 mga katinig at 21 mga patinig na ginagamit sa makabagong Hangul.'